recursal/SuperWikiNEXT-32B huggingface dataset:
**Albertine Adrienne Necker de Saussure** (født 9. april 1766 i Genève, Sveits, død 20. april 1841 i Mornex i Vallée du Saleve, i nærheten av Genève) var en sveitsisk forfatter og pedagog som også var talsmann for kvinners rett til utdannelse.

Liv og virke
------------

Necker de Saussure var datter av den anerkjente sveitsiske forskeren, Horace Bénédict de Saussure, som sørget for at datteren fikk den beste utdannelsen som var tilgjengelig for kvinner på denne tiden.[] Saussure giftet seg med en kjent botaniker som var nevø og navnebror av kong Ludvig XVI sin finansminister, Jacques Necker. Hennes bror, Nicolas-Théodore de Saussure, var en kjent kjemiker og forsker på plantefysiologi. Necker de Saussure la stor vekt på likhet for alle mennesker, både menn og kvinner. Necker de Saussure led av døvhet gjennom store deler av livet sitt.

Hennes viktigste litterære arbeid, *L'Education Progressive* også kjent som *Etude du Cours de la Vie* som ble publisert i 1828, var en lang og innflytelsesrik studie om pedagogisk teori og utdannelse for kvinner.[] Dette arbeidet var delt inn i to deler, opprinnelig i tre bind som ble publisert suksessivt. De to første bindene tar for seg utdannelse generelt. Det tredje og siste bindet er spesielt viet til utdannelse for alle kvinner på lik linje med menn.

Saussure publiserte også en biografi om sin nære venn og kusine, gjennom ekteskap, Germaine de Staël. Dette verket ble publisert i 1821.

Referanser
----------

1. 1 2 3 4 5   HDS ID 009048[Hentet fra Wikidata]
2. ↑   Encyclopædia Britannica Online, oppført som Albertine-Adrienne Necker de Saussure, Encyclopædia Britannica Online-ID biography/Albertine-Adrienne-Necker-de-Saussure, besøkt 9. oktober 2017[Hentet fra Wikidata]
3. ↑   hls-dhs-dss.ch, besøkt 22. januar 2023[Hentet fra Wikidata]
4. 1 2   hls-dhs-dss.ch[Hentet fra Wikidata]
5. ↑   HDS ID 026138[Hentet fra Wikidata]

Eksterne lenker
---------------

* (de) Hans-Ulrich Grunder: «Necker-de Saussure, Albertine» i *Historisches Lexikon der Schweiz*
* Necker de Saussure (Mme) in: Dictionnaire de pédagogie de Ferdinand Buisson

  


|  |  |
| --- | --- |
| Oppslagsverk/autoritetsdata | Encyclopædia Britannica **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** HDS **·** NKC
 |
**Mystery shopping** er et verktøy som brukes eksternt av i markedsundersøkelser av selskaper, organisasjoner eller internt av selskapene selv å måle kvaliteten på tjenesten, eller at selskaper samsvarer med forskrifter, eller for å samle spesifikk informasjon om produkter og tjenester. Mystery shopperens spesifikke identitet og hensikt er generelt ikke kjent ved gjennomføring.

Mystery shopping brukes av bedrifter som ønsker å kontrollere sine tjenester, kvalitet, personell og drift. I hovedsak, er det et kvalitetskontrolltilltak for å forbedre kvaliteten av tjenester på tvers av serviceorienterte bransjer overalt.

Fremgangsmåte
-------------

En Mystery shopper utfører bestemte oppgaver som å kjøpe et produkt, stille spørsmål, registrere klager eller oppfører seg på en bestemt måte, og deretter gi detaljerte rapporter eller tilbakemeldinger om sine erfaringer. For eksempel kan en Mystery shopper besøke en fast food eller gourmetrestaurant for å spise et måltid en dag, eller bli sendt på oppdrag for å observere servicen på en kino eller til en bank. Vedkommende legger merke til spesifikke elementer ved produkter eller tjenester.

Etter utført oppdrag, fylles et spørreskjema ut og gir svar på alle tingene undersøkelsen skal avdekke. Eksempler på dette kan være om servitøren ga god service? Informerte butikkassistenten om spesialtilbudet?

Etikk
-----

Mystery shopping-organisasjonene anbefaler at deres undersøkelser kun bør brukes til insentivprogrammer, og at straff eller oppsigelser er en uhensiktsmessig bruk av data.
Grafisk visualisering av Albertineriften. Her oppstår det vekselvis høye fjell og dype innsjøer. Her kan man se (bakfra og fremover) Albertsjøen, Ruwenzorifjellene, Edvardsjøen, Virungafjellene, Kivusjøen og Tanganyikasjøen.
**Albertineriften** utgjør den vestlige grenen av Den østafrikanske riftdalen, som igjen utgjør den østlige grenen av Riftdalen. Den strekker seg fra Albertsjøen (nordligste del) i sør til Tanganyikasjøen (sørligste del) i nord, og man regner både dalen og de omliggende fjellene til å være med i regionen. Albertineriften er hjem for flere arter enn noen annen del av Afrika. Det er registrert 125 endemiske arter i regionen, herunder blant annet fjellgorillaen og gullapen. En høy andel av disse hører hjemme i tåkeskoger, som man blant annet kan finne i Ruwenzorifjellene, Bwindiskogene, Virungafjellene, Nyungweskogene, Mount Kahuzi og Itombwefjellene.

Området dekker flere unike og viktige økoregioner. Ifølge WWFs inndeling er fjellskogen i Albertineriften, Rwenzori-Virunga-lyngheiene samt skog-savannemosaikken i Victoriabassenget helt eller delvis innenfor Albertineriften.

Referanser
----------

1. ↑  
	* I. Owiunji, A.J. Plumptre (2011). «The importance of cloud forest sites in the conservation of endemic and threatened species of the Albertine Rift». *Tropical Montane Cloud Forests: Science for Conservation and Management*. Cambridge University Press. ISBN 0521760356.
2. ↑  Burgess, Neil & Hales, Jennifer & Underwood, E. & Dinerstein, Eric & Olson, David & Itoua, I. & Schipper, Jan & Rickketts, T. & Newman, K. (2004). «Terrestrial eco-regions of Africa and Madagascar: A conservation assessment». World Wildlife Fund (United States). CS1-vedlikehold: Flere navn: forfatterliste (link)
*Isurus oxyrinchus*
**Makrellhai** (*Isurus oxyrinchus*) er en hai som finnes i Atlanterhavet og ferdes oftes på åpent hav eller i nærheten av overflaten. På oppsiden er den blå. Buken er hvit. Makrellhaien i Atlanterhavet er den ene av to arter makrellhaier eller makohaier, den andre arten er isurus paucus befinner seg i Stillehavet og Det indiske hav. Begge tilhører håbrannfamilien (Isuridae)

Makrellhai har i noen tilfeller blitt registrert i kyststrøk. Den kan bli opptil 4,5 m lang og er nært beslektet den mer kjente hvithaien. Normallengde er 2–3 meter og normalvekt er 60–400 kg. Statistikk fra *International Shark Attack File* har registrert åtte uprovoserte haiangrep fra denne arten i løpet av mer enn 400 år, mellom 1580 og 2007, hvorav to dødelige.

I 2005 ble det funnet halvt oppspiste seler og niser, sørøst i England. Man tror det kan ha vært en makrellhai som sto bak, selv om disse er sjeldne i Nordsjøen. Engelske myndigheter gikk da ut med advarsler til personer som oppholdt seg langs kysten. En hai som ble filmet i 2007 ved en plattform på Ulafeltet på norsk sokkel i Nordsjøen ble antatt å være en makrellhai, men eksperter fastslo senere at det var en håbrann..

I det siste [*når?*] har det gått ut advarsler til fiskere i Norge, spesielt til personer som oppholder seg i mindre båter utenfor kysten.[]

Referanser
----------

1. 1 2 3  «Makrellhaier». *Cappelens dyreleksikon*. [Oslo]: Cappelen. 1980. s. 277. ISBN 8202042194.
2. ↑  ISAF's staistikk for angrep av makrellhai Arkivert 25. mai 2010 hos Wayback Machine.
3. ↑  - Aftenbladet - Haifare i Nordsjøen[*død lenke*]
4. ↑  Nettavisen - Her er haisvaret

Eksterne lenker
---------------

* (en) *makrellhai* – oversikt og omtale av artene i WORMS-databasen Rediger på Wikidata

* (en) *makrellhai* i Encyclopedia of Life Rediger på Wikidata

* (en) *makrellhai* i Global Biodiversity Information Facility Rediger på Wikidata

* (no) *makrellhai* hos Artsdatabanken Rediger på Wikidata

* (en) *makrellhai* hos FishBase Rediger på Wikidata

* (en) *makrellhai* hos Fossilworks Rediger på Wikidata

* (en) *makrellhai* hos Fossilworks Rediger på Wikidata

* (en) *makrellhai* hos ITIS Rediger på Wikidata

* (en) *makrellhai* hos NCBI Rediger på Wikidata

* (en) *Kategori:Isurus oxyrinchus* – bilder, video eller lyd på Wikimedia Commons Rediger på Wikidata

* (en) *Isurus oxyrinchus* – galleri av bilder, video eller lyd på Wikimedia Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** LCCN
 |
***Aloa marginata***  er en bjørnespinner (Arctiidae).

Utseende
--------

Enkelte arter bjørnespinnere i delgruppen Arctiinae kan kanskje forveksles med andre sommerfugler, kanskje særlig andre arter i gruppen Noctuoidea. Men de kan skilles fra disse ved de to duftkjertlene hunnene har like ved eggleggingsåpningen, helt bakerst på bakkroppen. Samt at mange av artene har en bakkropp i rødt eller orange med mørke flekker. Mens høreorgan (Tympanalorgan) på siden av brystet (metathorax) er felles for gruppen Noctuoidea.

Levevis
-------

*Aloa marginata* tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der bjørnespinnerens indre og ytre organer endres. I hvilestadiet ligger puppen i en kokong larven har spunnet. Kokongen er ofte delvis gjennomskinnelig spunnet og består også ofte av noe av larvens hårbekledning.

Utbredelse
----------

*Aloa marginata* finnes i det østlige Australia. Sommerfuglen finnes ikke i Norden.

Systematisk inndeling
---------------------

**Treliste**
* sommerfugler (Lepidoptera)
	+ gruppe Apoditrysia
		- gruppe storsommerfugler
			* gruppe / overfamilie Noctuoidea
				+ familie bjørnespinnere (Arctiidae)
					- delgruppe Arctiinae
						* ***Aloa marginata*** (Donovan)

Eksterne lenker
---------------

* (en) *Aloa marginata* i Global Biodiversity Information Facility Rediger på Wikidata

* (en) *Kategori:Aloa marginata* – bilder, video eller lyd på Wikimedia Commons Rediger på Wikidata

* *Paramsacta marginata* – detaljert informasjon på Wikispecies Rediger på Wikidata
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Norsk Entomologisk forening – for deg som vil lære mer om insekter.
**Carsten Andreas Deberitz** (født 21. juni 1945 i Oslo, død november 2006) var en norsk bassist og amatørastronom.

Rockeartisten
-------------

Carsten Deberitz og the Beatniks
Carsten Deberitz var en av kjernemedlemmene i The Beatniks, og gikk under tilnavnet «Mannen med stålplekteret».

Deberitz var fremdeles ikke kommet med i bandet da de vant en talentkonkurranse i Samfunnssalen i Oslo våren 1961, men han ble plukket opp fra Fagerborg Fritidsklubb og ble tilbudt å være bassist i bandet. Hans nyerverve sologitar ble byttet i en elektrisk bass, og dermed var karrieren sikret. Carsten var med da The Beatniks i 1962 deltok i Øyvind Vennerød-filmen Sønner av Norge kjøper bil.

31. mars 1963 vant de skandinavisk mesterskap for shadowsband og ble premiert med å få spille inn en EP. Seiren gjorde at de også fikk møte The Beatles i Göteborg i 1963. Etter å ha hørt The Beatles opptre gikk de nærmest over natta fra å være shadowsband til å bli beatband.

I 1967, da Kjaperud kom med, endret bandet musikalsk retning. Carsten gledet seg stort over et råere uttrykk og Sørlandsturnéen som de gjennomførte sommeren 1966. Imidlertid trengte Carsten mer tid til skolegang, og skaffet seg nye spillekamerater med færre spillejobber. Carsten ble nå ankermann Kolbotn-gruppa The Hugger Muggers, hvor også Kjell Aas (senere The New Beatnicks og Titanic) var med og spilte Hammondorgel. Ikke minst det kraftfulle basspillet til Carsten ga musikken liv og gjorde The Hugger Muggers til et attraktivt showband.

Etter den store norske rockegallaen på Jordal Amfi 22. august 1982 gjenoppsto shadows-versjonen av The Beatniks med Carsten Deberitz som selvskreven bassist. Det ble mange nye opptredener og flere LP-plater.

Astronomen
----------

Også som hobbyastronom var Carsten Deberitz en foregangsmann, Han tok i bruk moderne teleskoper og utviklet astrofotograferingen, og hans observatorium og aktiviteter vakte også oppmerksomhet i utlandet. Observatoriet som han bygde opp, «Sky High Observatory» ble førstesidestoff i de største tidsskriftene.

Sky & Telescope 1974 nr.02
1974 Carsten Deberitz og teleskopet

Utmerkelser
-----------

* Æresmedlemskap i Norsk Astronomisk Selskap i Oslo 20. mai 1986.

Litteratur
----------

* Willy B.: Norge i rock, beat & blues. Del 1 1955-1971. Erik Sandberg as. Oslo 1983, s. 54-58. ISBN 82-7316-163-3

Referanser
----------

1. ↑  «The Beatniks Baby Please Don't Go 1982». Besøkt 29. november 2022.
2. ↑  «Sky High Observatory – Unitron History Project» **(engelsk)**. Besøkt 14. desember 2022.
3. ↑  «Generalforsamling – Norsk Astronomisk Selskap». Besøkt 29. november 2022.

|  |  |
| --- | --- |
| Oppslagsverk/autoritetsdata | VIAF **·** Discogs
 |
HMV-plate fra 1920-årene med den klassiske «Nipper»-logoen**His Master's Voice** er et britisk platemerke. Det blir kjennetegnet av Francis Barrauds maleri av hunden *Nipper*, som lytter til sin eiers stemme fra en grammofon.

Maleriet ble tatt i bruk som varemerke av det britiske plateselskapet The Gramophone Company i 1910 og av det amerikanske Victor Talking Machine Company (senere RCA Victor Records, i dag en del av Sony Music Entertainment) i 1902.

I 1931 slo The Gramophone Company seg sammen med Columbia Records og dannet EMI. His Master's Voice ble ett av merkene til dette selskapet, fra 1967 eksklusivt for klassisk musikk.

His Master's Voice i Norge
--------------------------

Brødrene Johnsen A/S hadde det norske agenturet fra 1904. Selskapet foretok de aller første norske plateinnspillingene, blant annet med Adolf Østbye, i Grand Hotel 8. til 10. desember 1904. I 1907 ble Solveig Johnsen sjef for grammofonavdelingen. 

Folketeateret var opptakssted til omkring krigsutbruddet i 1940. Da begynte en å anvende en rekke steder, slik som Videnskapsakademiet (Drammensveien 78), Godlia kino og fra 1945 Masken teater (Kr. Augustsgate 15). Etter den andre verdenskrig overtok også Robert Levin som innspillingssjef. 

I april 1955 sa EMI opp avtalen med Brødrene Johnsen A/S og agenturet ble overtatt av ABG (Anders Backer Grøndahls grammofonselskap) 1. januar 1956. A.J. Poole ble sjef. Selskapet opphørte mot slutten av 1956. Fra 1. februar 1957 distribuerte Iversen & Frogh A/S His Master's Voice-innspillingene, noe det gjorde frem til 1968. I 1969 ble EMIs datterselskap EMI Norsk A/S etablert og His 
Master's Voice ble ett av dets merker.

Til 1. januar 1956 ble de amerikanske RCA-platene utgitt i Norge på His Master's Voice-etiketten.

Artister (i utvalg)
-------------------

* Aage Braarud
* Einar & Einar
* Robert Levin
* Magnus Samuelsen
* Bente Aaseth
* Zetterstrøm & Kristoffersen

Litteratur
----------

* Valle, Tom – Bratteland, Arild – Andrews, Frank: *Norske diskografier Nr. 9. His Master's Voice A.L. 2800-3500* ISBN 82-90831-07-2
* Valle, Tom – Bratteland, Arild – Andrews, Frank: *Norske diskografier Nr. 10. His Master's Voice AL 6000-serie* ISBN 82-90831-15-3

Eksterne lenker
---------------

* Offisielt nettsted Rediger på Wikidata

* (en) His Master's Voice – kategori av bilder, video eller lyd på Commons Rediger på Wikidata
***His Robe of Honor*** er en amerikansk stumfilm fra 1918, regissert av Rex Ingram.

Handling
--------

Julian Randolph, en uærlig advokat hvis spesialitet er å få inn falske jury-medlemmer i viktige rettsssaker, blir tilbudt å bli utnevnt til dommer hvis han fritar Clifford Nordhoff - broren til den mektige politikeren Nordhoff - som står mistenkt for drap. Ved hjelp av sine vanlige verktøy lykkes Randolph, og får snart plass blant juryen.

Under rettssaken forventes det at han skal adlyde kommandoene fra bakmennene som hadde sikret ham denne utnevnelsen, men Ranoldph forelsker seg snart i Laura Nelson. Han bestemmer seg for å ikke lyve lenger, og gjøre det som føles rett. Han avbryter forholdet med Roxana Frisbee, en eventyrerinne som tidligere hadde hjulpet ham med de lyssky planene hans. Han nekter også å gi en avgjørelse til fordel for det politiske maskineriet.

Skuespillere
------------

* Henry B. Walthall som Julian Randolph
* Mary Charleson som Roxana Frisbee
* Lois Wilson som Laura Nelson
* Noah Beery som Nordhoff, en politiker
* Joseph J. Dowling som Bruce Nelson
* Roy Laidlaw som Robert Partland
* Fred Montague som Million Mulligan
* Eugene Pallette som Clifford Nordhoff
* Guy Newhard som Carrots

Referanser
----------

1. ↑  ; besøksdato: 27. april 2016.
2. ↑   www.imdb.com, besøkt 24. mai 2019[Hentet fra Wikidata]
3. ↑  HIS ROBE OF HONOR
4. ↑  Alan Goble. *The Complete Index to Literary Sources in Film*

Eksterne lenker
---------------

* (en) *His Robe of Honor* på Internet Movie Database Rediger på Wikidata

* (en) *His Robe of Honor* på AllMovie Rediger på Wikidata

* (en) *His Robe of Honor* på American Film Institute Rediger på Wikidata

* (en) *His Robe of Honor* på Silent Era Rediger på Wikidata
**Leif Johan Øverland** (født 1958)[] er en norsk næringslivsleder. Han har blant annet vært direktør for Oslotrikken, persontrafikkdirektør i NSB, direktør i Hurtigruten ASA og konsernsjef i Fjord1. Fra 2013 er han administrerende direktør i Norsk Toppfotball. Han er utdannet ved Handelsakademiet i Oslo.

Tidligere var Øverland markeds-, hurtigrute- og produktdirektør i Hurtigruten ASA, og før dette direktør i Oslotrikken, der han blant annet lanserte konseptet «rullende fortau». Han har vært produkt-,markeds- og persontrafikkdirektør samt jernbanesjef i NSB og stod blant annet bak oppbyggingen av turistkonseptet Flåmsbanen (Myrdal-Flåm) i NSB. Fra 2009 til 2013 var han konsernsjef i Fjord1.

Øverland har hatt og har en rekke styreverv. Han har tidligere vært styreleder for Fjord1 sine datterselskaper; Fylkesbaatane i Sogn og Fjordane (FSF), Møre og Romsdal Fylkesbåtar (MRF), Mørebil, Nordfjord og Sunnmøre Billag og Sogn Billag. Øverland har også vært styremedlem og styreleder i Sporveien samt nestleder i Unibuss. Han er styreleder for Norways Finest AS, Fotball Media Herrer AS og KPLP AS. Øverland har over flere år vært og er styremedlem i Widerøe AS og i Hamar Olympiske Anlegg AS (HOA).

Referanser
----------

1. ↑  «Oppløftende signaler». Aftenposten.no. 02.07.2003. Besøkt 05.07.2008.
**Straffeloven** eller den **borgerlige straffelov** er en dansk lov som inneholder en alminnelig og en særlig del.

Den alminnelige del inneholder de alminnelige betingelser for straff (for eksempel regler om gjerningsmannens alder (§ 15), hans statsborgerskap og gjerningssted (§ 7), nødverge (§ 13), medvirkning til en forbrytelse (§ 23), forsøk på utførelse av en forbrytelse (§ 21) med videre). Den særlige del inneholder de tradisjonelle forbrytelsene, blant annet forbrytelser mot staten, den offentlige orden, liv og legeme, den personlige frihet, kjønnssedeligheten, vinningskriminalitet, narkotikakriminalitet med mer. Det er dog ikke alle straffbelagte lovovertredelser som finnes i straffeloven. Det følger direkte av straffelovens § 1: «Straf kan kun pålægges for et forhold, hvis strafbarhed er hjemlet ved lov, eller som ganske må ligestilles med et sådant.»

Et utall av andre lover inneholder også straffbelagte regler. Man kaller normalt overtredelser av sådanne regler for «særlovsovertredelser», fordi det er tale om overtredelse av en annen lov enn straffeloven.

Eksterne lenker
---------------

* Bekendtgørelse af straffeloven
* Bekendtgørelse af lov om udgifterne i strafferetsplejen

Portal: Danmark

|  |  |
| --- | --- |
| Oppslagsverk/autoritetsdata | Store Danske Encyklopædi
 |
**Bauke Mollema** (født 26. november 1986 i Groningen) er en nederlandsk profesjonell syklist som sykler for Trek Factory Racing. I 2007 vant Mollema ungdomsrittet Tour de l'Avenir. Han ble profesjonell i 2008 for Rabobank.

I 2007 vant Mollema etapperittet Tour de l'Avenir og Circuito Montañés. Hans første gode resultat fikk han da han oppnådde en sjetteplass sammenlagt i Vuelta a Castilla y León i 2008. Han debuterte i ProTouren under Tour de Romandie 2008, men måtte bryte etter et fall som førte til brudd i kragebeinet. Han kom tilbake for fullt til Tyskland rundt 2008, hvor han stilte til start som Rabobanks lagkaptein og endte opp med en syvendeplass sammenlagt.

Mollema kjørte sin første Grand Tour under Giro d'Italia 2010, hvor han til slutt ble nummer tolv.

Meritter
--------

2006
Etappeseier på andre etappe, Vuelta Ciclista a Leó
2007
Sammenlagtseier, Circuito Montañés
Etappeseier på sjette etappe
Sammenlagtseier, Tour de l'Avenir
2008
6.-plass sammenlagt, Vuelta a Castilla y León
2010
5.-plass sammenlagt, Vuelta a Andalucía
12.-plass sammenlagt, Giro d'Italia
Etappeseier Polen rundt
2012
3.-plass sammenlagt, Baskerland rundt
2013
2.-plass sammenlagt og etappeseier Sveits rundt
Etappeseier, Vuelta a España
2014
Etappeseier, Tour of Norway
2016
Clásica de San Sebastián
Etappeseier, Tour of Alberta
2017
Sammenlagt, Vuelta a San Juan
15. etappe, Tour de France
2018
2. etappe, Settimana Internazionale di Coppi e Bartali
Gran Premio Bruno Beghelli
2019
Il Lombardia
Japan Cup
2021
1. etappe, Tour des Alpes-Maritimes et du Var
Trofeo Laigueglia
14. etappe, Tour de France

Referanser
----------

Eksterne lenker
---------------

* (en) Offisielt nettsted Rediger på Wikidata

* (en) Bauke Mollema – kategori av bilder, video eller lyd på Commons Rediger på Wikidata
* (de) Bauke Mollema – Munzinger Sportsarchiv Rediger på Wikidata

* (en) Bauke Mollema – Olympedia Rediger på Wikidata

* (en) Bauke Mollema – Sports-Reference (OL-resultater – arkivert) Rediger på Wikidata

* (en) Bauke Mollema – UCI Rediger på Wikidata

* (en) Bauke Mollema – ProCyclingStats Rediger på Wikidata

* (en) Bauke Mollema – Cycling Archives Rediger på Wikidata

* (en) Bauke Mollema – Cycling Quotient Rediger på Wikidata

* (en) Bauke Mollema – CycleBase Rediger på Wikidata


| * v
* d
* r
Lidl-Trek (2023) |
| --- |
| 
* Aberasturi
* Baroncini
* Bernard
* Brustenga
* Cataldo
* Ciccone
* Elissonde
* Gallopin
* Ghebreigzabhier
* Hellemose
* Hoelgaard
* Hoole
* Kirsch
* Liepiņš
* López
* Mollema
* Mosca
* Nys
* Pedersen
* Simmons
* Skjelmose
* Skujiņš
* Stuyven
* Tesfatsion
* Theuns
* Tiberi
* Tolhoek
* Vacek
* Vergaerde

 |

|  |  |
| --- | --- |
| Oppslagsverk/autoritetsdata | Munzinger (sport)
 |
***His Bonded Wife*** er en amerikansk stumfilm fra 1918, regissert av Charles Brabin.

Handling
--------

Doris Morse, datteren til den velstående kobber-magnaten Digby Morse, er ivrig etter å unnslippe den uvelkomne oppmerksomheten til de mange lykkejegerne som forfølger henne. Så hun til Atlantic City på ferie. Der forelsker hun seg i Philip Hazard, en seriøs og hardtarbeidende ung mann. Men fordi inntekten hans er så mager, utgir Doris seg som en fattig ung kvinne for å unngå å såre stoltheten hans. Når han ved et uhell endelig får vite om rikdommen til familien hennes, begynner de å krangle.

I håp om å redde datterens romantikk, later faren hennes som om han fornekter henne. Men i bryllupet gir faren henne i all hemmelighet en større sum penger i form av obligasjoner. Doris blir snart lei av sitt beskjedne hjem som hun hadde flyttet til etter ekteskapet, og begynner å bruke pengene sine på møbler og tjenere - noe som irriterer ektemannen hennes så mye at han bestemmer seg for å stjele obligasjonene fra pengeskapet hennes. Doris blir vekket av alt bråket når dette foregår, og av frykt avfyrer hun et skudd som skader Philip.

Skuespillere
------------

* Emmy Wehlen som Doris Morse
* Frank Currier som Digby Morse
* Creighton Hale som Philip Hazard
* John Terry som Tom Lloyd
* Warda Howard som Kate

Referanser
----------

1. ↑  HIS BONDED WIFE

Eksterne lenker
---------------

* (en) *His Bonded Wife* på Internet Movie Database Rediger på Wikidata

* (en) *His Bonded Wife* på AllMovie Rediger på Wikidata

* (en) *His Bonded Wife* på American Film Institute Rediger på Wikidata
| Medaljeoversikt |
| --- |
| Konkurrerte for Australias flagg |
| Banesykling |
|  VM |
| Gull | 2011 Apeldoorn |  Madison |
| Gull | 2010 Ballerup |  Madison |
| Gull | 2009 Pruszków |  Omnium |
| Sølv |  2010 Ballerup |  Omnium |
| Sølv |  2009 Pruszków |  Madison |
| Sølv |  2009 Pruszków |  Lagforfølgelse |
| Sølv |  2008 Manchester |  Omnium |

**Leigh Howard** (født 18. oktober 1989 i Geelong, Victoria) er en australsk bane- og landeveissyklist.

Howard har to gull og fire sølv fra VM i banesykling. Han ble nummer 12 under Sommer-OL 2020, i madison og tok bronse i lagforfølgelse.

I sitt første proffritt med HTC Columbia vant han fjerde etappe i Tour of Oman, og slo blant andre Daniele Bennati, Tom Boonen og Tyler Farrar.

Meritter
--------

2007
Tour of Tasmania
Etappe 1, 4 & 7
UIV Cup Amsterdam round
UIV Cup Dortmund round
2008
 Nasjonal lagforfølgelse mester
 Nasjoanl Scratch mester
Sammenlagt, Tour of the Murray River
Etappe 5 & 13
Coppa Colli Briantei Internazionale
Tour of Gippsland
Etappe 6 & 8
Tour of Tasmania
Etappe 1 & 8
2. etappe Berliner Rundfahrt
2. etappe Australian Cycling Grand Prix
UIV Cup Amsterdam
UIV Cup Munich
2009
 Omnium Verdensmester
Tour of Japan
Etappe 1 & 3
2010
 Madison Verdensmester
Kampioenschap van Vlaanderen
4. etappe Tour of Oman
2011
 Madison Verdensmester
5. etappe Ster Elektrotoer
3.-plass Trofeo Cala Millor
2012
2. etappe Tour of Britain
2013
Trofeo Migjorn
Trofeo Platja de Muro
2016
Clásica de Almería
1. etappe, Tour des Fjords

Referanser
----------

1. ↑  «Cycling BMX - Results Book» (PDF). Arkivert fra originalen (PDF) 11. august 2021. Besøkt 29. august 2021.

Eksterne lenker
---------------

* (en) Leigh Howard – kategori av bilder, video eller lyd på Commons Rediger på Wikidata
* (en) Leigh Howard – Olympedia Rediger på Wikidata

* (en) Leigh Howard – UCI Rediger på Wikidata

* (en) Leigh Howard – ProCyclingStats Rediger på Wikidata

* (en) Leigh Howard – Cycling Archives Rediger på Wikidata

* (en) Leigh Howard – Cycling Quotient Rediger på Wikidata

* (en) Leigh Howard – CycleBase Rediger på Wikidata

* (en) Leigh Howard – TheSports.org Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
En **straffesak** er en rettssak mot én eller flere personer (også juridiske personer) tiltalt for å ha begått én eller flere straffbare handlinger. Straffesaker reguleres vanligvis av nasjonale straffeprosessregler. I norsk rett er straffesaker regulert av den norske straffeprosessens regler, hovedsakelig hentet fra straffeprosessloven som gir regler om straffesakens gang, siktedes og fornærmedes rettigheter, politiets adgang til bruk av tvangsmidler o.l.

Partene i en straffesak er påtalemyndighetene og siktede. De fornærmede har også visse partsrettigheter. Påtalemyndigheten fungerer som anklager (aktor) for domstolene, og siktede forsvares av en forsvarsadvokat. Påtalemyndigheten er som anklager objektiv, og skal finne frem til alle omstendigheter, enten de taler i siktedes favør eller disfavør.

For at en sak skal være ansett som en straffesak må saken gjelde straff og dermed overtredelse av et straffebud i strafferetten. De aller fleste straffbare handlinger er beskrevet i straffeloven av 1902, men vi har også en rekke straffbare handlinger som er beskrevet i spesiallover for ulike livsområder. Mest praktisk er nok vegtrafikkloven, som blant annet gjør kjøring i påvirket tilstand straffbart.

Gangen i norske straffesaker
----------------------------

En straffesak begynner med at politiet (vanligvis etter beslutning fra påtalemyndigheten) etterforsker en hendelse. Dette kan være basert på anmeldelse fra fornærmede eller andre, eller ut ifra politiets egen virksomhet.
For å avklare de faktiske omstendighetene omkring handlingen, beslutter påtalemyndigheten at politiet skal etterforske saken.

Når saken er tilstrekkelig etterforsket, må påtalemyndigheten så snart som mulig ta stilling til om saken skal straffeforfølges, eller om saken må henlegges av materielle eller prosessuelle grunner. Om straffeforfølgningen fortsetter, er det ulike alternativer: Påtalemyndigheten kan utstede et forelegg, ta ut tiltale for domstolene, eller alternativt overføre saken til konfliktrådet eller gi påtaleunnlatelse.

Reises det sak for domstolene begynner forberedelsene til hovedforhandlingen i tingretten med klargjøring av bevis, vitner o.l. Det er kun de bevis og den argumentasjon som fremkommer i hovedforhandlingen som danner grunnlag for dommen.

Når hovedforhandlingen er gjennomført tas saken opp til doms. Når dommen er avsagt kan den angripes ved hjelp av rettsmidler, slik som anke eller hvis den er blitt rettskraftig, de særlige regler om gjenåpning.

Referanser
----------

1. ↑  Straffeprosessloven § 305

|  |  |
| --- | --- |
| Oppslagsverk/autoritetsdata | Encyclopædia Britannica **·** Canadian Encyclopedia **·** Encyclopædia Universalis **·** GND **·** LCCN **·** BNF **·** BNF (data) **·** NDL **·** NKC **·** BNE
 |
Den rekonstruerte skolebygningen
Bauhausbygningen i Gropiusallé**Bauhaus Dessau** eller **Bauhausgebäude Dessau** (Bauhausbygningene i Dessau), er et bygningskompleks i Dessau-Roßlau, i den tyske delstaten Sachsen-Anhalt. Bygningene ble oppført mellom 1925 og 1926 etter planer av Walter Gropius til kunst- design- og arkitektskolen Bauhaus. Deler av bygningen ble ødelagt under den andre verdenskrigen, men gjenoppført i 1965. Ytterligere modernisering ble foretatt i 1976. Mellom 1996 og 2006 ble det gjennomført restaurering og istandsetting av bygningen i samsvar med antikvariske prinsipper.

Den restaurerte skolebygningen er fra 1996 oppført på UNESCOs liste over verdens kulturarv.

Eksterne lenker
---------------

* Offisielt nettsted Rediger på Wikidata

* (en) Bauhaus Dessau – kategori av bilder, video eller lyd på Commons Rediger på Wikidata

* (en) Bauhaus – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** VIAF **·** GND **·** LCCN
 |

Portal: Tyskland
***His Neighbor's Wife*** er en amerikansk stumfilm fra 1913, regissert av Edwin S. Porter.

Handling
--------

Mr. Norton oppdager sin kone i armene til en av naboene deres, kaptein Roberts, en gift mann. Nortons første gale impuls er å drepe sin troløse kone. Men på vei etter pistolen sin løper det lille barnet hans til ham, for å si god natt for kvelden. Denne hendelsen gjør ham nervøs, og hans ville besluttsomhet blir ødelagt. Han bestemmer seg i stedet for å finne på noe annet. Han går til fru Roberts og forteller henne at han har til hensikt å ødelegge kapteinens hjem, ettersom ektemannen hennes har ødelagt hans - med mindre hun samtykker i å stikke av sammen med ham klokken 10 den kvelden, kommer han til skyte ektemannen hennes.

Fru Roberts, i sorg og fortvilelse, forsøker å flykte for å redde ektemannens liv. Hun går ut på verandaen deres i ført ektemannens kappe, akkurat i det Mr. Norton har akseptert hennes fravær som en markering på at hun nekter å stikke av sammen med ham. Tro mot trusselen sin, når han ser figuren på verandaen, tror han at dette er kapteinen - og han skyter.

Skuespillere
------------

* Lily Langtry som Mrs. Norton.
* Sidney Mason som Mr. Norton.
* Leslie T. Peacocke som Kaptein Roberts

Referanser
----------

1. ↑  His Neighbor’s Wife

Eksterne lenker
---------------

* (en) *His Neighbor's Wife* på Internet Movie Database Rediger på Wikidata

* (en) *His Neighbor's Wife* på Silent Era Rediger på Wikidata
**Nintendo Life** er en nettside som omtaler Nintendo-produkter, inkludert spill og nedlastbar programvare. Det drives av Nlife Ltd, som igjen er eid av Gamer Network.

Siden har seksjoner som dekker Nintendo Switch, Wii U, Wii, Nintendo 3DS, Nintendo DSi, WiiWare, DSiWare og klassiske titler som blir gjenutgitt gjennom Nintendos Virtual Console-spill. De dekker nyheter og anmeldelser av kommende spill og for hver konsoll dekker de det meste av spill og digitale utgivelser på Nintendo eShop.

Historie
--------

Nintendo Life ble opprettet 16. november i 2006, da nettsiden skulle lanseres for å sammenfalle med utgivelsen av Wii i USA. Selskapet er basert i Storbritannia og i 2009 overtok Nintendo Life sidene WiiWare World og Virtual Console Reviews for å ekspandere sin dekning av nedlastbare spill til 100%. I 2014 ble Nintendo Lifes YouTube-kanal utvidet til å utgi regelmessige videoer.

Referanser
----------

1. ↑  Cullen, Johnny (9. september 2011). «Eurogamer partners with Nintendo Life in ad deal». *VG247*. Besøkt 17. september 2015.
2. ↑  Pearson, Dan (9. september 2011). «Eurogamer partners with Nintendo Life in ad deal». *GamesIndustry.biz*. Besøkt 17. september 2015.
3. ↑  Life, Nintendo. «About Us - Nintendo Life». *www.nintendolife.com* **(engelsk)**. Besøkt 21. september 2018.
4. ↑  «Nintendo Life». *YouTube*. Besøkt 21. september 2018.

Eksterne lenker
---------------

* (en) Offisielt nettsted Rediger på Wikidata

* Mate-URL Rediger på Wikidata

* (en) Nintendo Life – kategori av bilder, video eller lyd på Commons Rediger på Wikidata

Portal: Videospill
**Hiroshi Suzuki** (født 18. september 1933 i Aichi, japansk svømmer som deltok i de olympiske leker 1952 i Helsingfors.

Suzuki vant to olympiske sølvmedaljer i svømming under OL 1952 i Helsingfors. Han kom på andreplass på 100 meter fri for menn bak Ford Konno fra USA. Han var også med på det japanske laget som kom på andreplass på 4 x 200 meter fri bak USA. De andre på laget var Yoshihiro Hamaguchi, Toru Goto og Teijiro Tanikawa.

Han vant gull på 100 meter fri under Asialekene 1954 i Manila.

OL-medaljer
-----------

* Sølv 1952 Finlands flagg Helsingfors - Sølv i svømming, 100 meter fri, menn Japans flagg Japan
* Sølv 1952 Finlands flagg Helsingfors - Sølv i svømming, 4 x 200 m fri, menn Japans flagg Japan

Referanser
----------

Eksterne lenker
---------------

* (en) Hiroshi Suzuki – Olympedia Rediger på Wikidata

* (en) Hiroshi Suzuki – Sports-Reference (OL-resultater – arkivert) Rediger på Wikidata

* (en) Hiroshi Suzuki – databaseOlympics.com (arkivert) Rediger på Wikidata

* (en) Hiroshi Suzuki – FINA Rediger på Wikidata
**John Michael Noah** (født 21. november 1927 i Crookston i Minnesota, død 3. september 2015 i Fargo i Nord-Dakota) var en amerikansk ishockeyspiller som deltok i de olympiske vinterleker 1952 i Oslo.

Noah vant en olympisk sølvmedalje i ishockey under vinter-OL 1952 i Oslo. Han var med på det amerikanske ishockeylaget som kom på andreplass i turneringen bak Canada.

Ishockeyturneringen ble avviklet som en enkeltserie med ni lag, der alle lagene møttes en gang. USA vant seks kamper, spilte uavgjort 3–3 mot Canada og tapte en kamp, 2–4 til Sverige. Canada vant serien med femten poeng foran USA som fikk tretten poeng.

OL-medaljer
-----------

* 1952 Norges flagg Oslo - Sølv Sølv i ishockey USAs flagg USA

Referanser
----------

1. ↑   www.hockey-reference.com[Hentet fra Wikidata]
2. ↑   historygreatest.com[Hentet fra Wikidata]

Eksterne lenker
---------------

* (en) John Noah – Olympics.com Rediger på Wikidata

* (en) John Noah – Olympic.org Rediger på Wikidata

* (en) John Noah – Olympedia Rediger på Wikidata

* (en) John Noah – Sports-Reference (OL-resultater – arkivert) Rediger på Wikidata

* (en) John Noah – Eliteprospects.com Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Bautabreen** er en 2 km lang og 1 km² stor isbre langt sør på Spitsbergen, Svalbard, i fjellområdet i nordøstlige Sørkapp Land. Breen strekker seg fra fjellet Starostinfjellet (565 m) i sørøst og nordover mellom fjellsiden til Mannsfeldkammen og Starostinfjellet mot Svovelbukta i nord, en del av fjordbunnen Brepollen (nord og øst). Tilstøtende fjell er Bautaen (487 m) og breen har en viss endemorene i det trange gjelet mot havet i nord som breen ikke når helt fram til.

Foto sett fra vest, med Tsjomjakovbreen i nederste billedkant nedenfor den tydelige Smalegga-formasjonen og videre Bautabreen som skjærer seg inn mellom fjellryggene fra venstre og inn til litt under bildets midtpunkt.  Foto: Erlend Bjørtvedt 
Via høye og bratte fjellpass har breen såvidt forbindelse til Smaleggbreen i øst, men ikke mot Tsjomjakovbreen som ligger på andre siden av fjellryggen i vest.

Breen har navn etter fjellet Bautaen.

Referanser
----------

1. ↑  Bautabreen *Stadnamn i norske polarområde*, Norsk polarinstitutt

|  |  |
| --- | --- |
| Oppslagsverk/autoritetsdata | GeoNames **·** Norsk polarinstitutt
 |
***The Craving*** er en amerikansk stumfilm fra 1916, regissert av Charles Bartlett.

Handling
--------

Oliver Bailey, en erstatter for stjerne-spilleren Foster Calhoun på fotballaget Newbridge College, skylder mye penger til forskjellige gamblere. For å betale tilbake, bestemmer han seg for å spille en viktig kamp. Han narrer Calhoun til å drikke for mye alkohol. Så når Calhoun ikke er i stand til å spille, blir Bailey sendt inn i hans sted. Bailey taper kampen bevisst.

Men han blir deretter holdt personlig ansvarlig for tapet, og han blir utvist. Etter å ha mistet både sin sosiale status, kjæresten sin og tapt sin popularitet, blir Bailey en håpløs alkoholiker. Senere møter han en ung kvinne, som forsøker å narre ham til å gifte seg med henne.

Skuespillere
------------

* William Russell som Foster Calhoun.
* Helene Rosson som Margaret Cummings.
* Rae Berger som Leroy Calhoun.
* Roy Stewart som Oliver Bailey.
* Charlotte Burton som Roby.
* Robert Miller som Crooky.

Referanser
----------

1. ↑  THE CRAVING

Eksterne lenker
---------------

* (en) *The Craving* på Internet Movie Database Rediger på Wikidata

* (en) *The Craving* på American Film Institute Rediger på Wikidata

* (en) *The Craving* på Silent Era Rediger på Wikidata
Landskap i Gangde
**Guangde** (kinesisk: 广德县; pinyin:  *Guǎngdé Xiàn*) er et fylke i provinsen Anhui i Folkerepublikken Kina. Det ligger i byprefekturet Xuancheng.

Befolkningen var på 506 299 innbyggere i 1999.

Administrative rnheter
----------------------

Fylket består av:

* Storkommunene Taozhou (桃州镇), Baidian (柏垫镇), Shijie (誓节镇), Qiucun (邱村镇),og Xinhang (新杭镇),
* Kommunene Lucun (卢村乡), Dongting (东亭乡), Yangtan (杨滩乡), og Sihe (四合乡).

Base 603
--------

Det kinesiske romprogram har en utskytningsbase i fylket, kalt base 603.

Samferdsel
----------

Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

Eksterne lenker
---------------

* Lokalregjeringens hjemmeside

|  |  |
| --- | --- |
| Oppslagsverk/autoritetsdata | VIAF **·** NDL **·** GeoNames
 |
***The Cowardly Way*** er en amerikansk stumfilm fra 1915, regissert av John Ince.

Handling
--------

Eunice Fielding er en veldig bortskjemt ung kvinne som blir forelsket i Jack Harcourt, som er fattig, men modig, ung mann. Marjorie Harcourt, Jacks søster, forsøker å advare broren sin mot å gifte seg med henne. Men alle advarslene hennes er uten nytte, så Jack og Eunice gifter seg kort tid senere. De er glade en stund, men mangel på penger skaper forlegenhet. Eunice er uvitende om alt som har med verdien av penger å gjøre, og gråter over vanskelighetene deres.

En fortvilet Jack kontakter Marjorie som fremdeles går på college, og innrømmer tingenes tilstand for henne. Marjorie forteller Jack at hun er gravid, men Jack blir kalt bort på forretningsreise kort tid senere. Samtidig som han er bortreist, taper Eunice masse penger på gambling. Hun frykter sladderen i byen, og vurderer å begå selvmord.

Rolleliste
----------

* Florence Reed som Eunice Fielding.
* Isabel MacGregor som Marjorie Harcourt.
* Maude Hill som Nance St. Germain.
* Bennett Southard som Hack Harcourt.
* Ferdinand Tidmarsh som Bob Fisher.

Referanser
----------

1. ↑  ; besøksdato: 14. april 2016.
2. ↑   www.imdb.com, besøkt 14. april 2016[Hentet fra Wikidata]
3. ↑  THE COWARDLY WAY

Eksterne lenker
---------------

* (en) *The Cowardly Way* på Internet Movie Database Rediger på Wikidata

* (en) *The Cowardly Way* på American Film Institute Rediger på Wikidata

* (en) *The Cowardly Way* på Silent Era Rediger på Wikidata
**Euhemeros** (gresk Εὐήμερος, «lykkelig»; «framgangsrik») (virksom på slutten av 300-tallet f.Kr. død omkring 260 f.Kr.) var en gresk filosof og mytograf ved hoffet til Kassandros, konge av Makedonia. Euhemerus' fødested er usikkert og omdiskutert, Messina på Sicilia eller Messene på Peloponnes er de mest sannsynlige stedene, men også Khíos eller Tegea har vært nevnt.

Euhemeros har gitt opphavet til begrepet *euhemerisme* som forfekter at gudene opprinnelig var mennesker som etter døden ble gjenstand for gudsdyrkelse. Euhemerisme er altså en religionsforklaring som går ut på at gudene opprinnelig hadde vært høyættede mennesker. Etter sin død var de blitt opphøyet til guder. Gudene var altså guddommeliggjorte mennesker.

Euhemerisme
-----------

Utdypende artikkel: Evhemerisme

Han er hovedsakelig kjent for en rasjonell fortolkningsmetode, karakterisert som euhemerisme, som behandler mytologiske redegjørelser som en refleksjon av historiske hendelser, men formet av gjenfortelling og tradisjonelle skikker.

Det intellektuelle klima var forberedt for denne utviklingen, slik Jean Seznec observerte ved begynnelsen av hans *Overlevelsen av de hedenske guder*. Rasjonaliserende filosofisk spekulasjon om det guddommelige i den menneskelige sjel og nyere historie av Aleksander den store dionysiske ekspedisjon til India på samme vis hadde forberedt vegen. 

I den skeptiske filosofiske tradisjon til Theodoros fra Kyrene og dennes elever formet Euhemeros en ny metode for tolkningen av samtidens religiøse forestillinger. Selv om han verk er gått tapt, var omdømmet til Euhemeros at han mente at det meste av gresk mytologi kunne bli tolket som naturlige hendelser som senere fikk overnaturlige karaktertrekk. Ved å leve ved hoffet til generasjonen som fulgte de overmenneskelige trekkene til Aleksander den store og hans påfølgende guddommeliggjøring, med den samtidige guddommeliggjøringen av Selevkid-dynastiet og ‘faraoiseringen’ av Ptolemeerdynastiet i en fusjon av hellenistiske og innfødte egyptiske tradisjoner, førte til at Euhemeros ble trenet i rasjonell filosofering sentralt i den hellenistiske kultur; de to anleggene møttes i hans materialistiske rasjonalisering av greske myter. 

«Euhemeros kan bli kreditert som forfatteren som systematiserte og forklarte en eldgammel og omfattende akseptert og populær myte, det vil si at den guddommelige linje mellom guder og mennesker er ikke alltid like klar,» slik blant andre forfatteren Spyridakis har observert.

Referanser
----------

1. ↑  Seznec (B.F. Sessions, overs.) 1995:11.
2. ↑  Spyridakis, S. (mai 1968): «Zeus Is Dead: Euhemerus and Crete» i: *The Classical Journal* 63.8 (ss. 337-340) s 338.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Deutsche Biographie **·** Nationalencyklopedin **·** BIBSYS **·** VIAF **·** VIAF **·** VIAF **·** VIAF **·** VIAF **·** VIAF **·** VIAF **·** VIAF **·** VIAF **·** VIAF **·** GND **·** LCCN **·** ISNI **·** ISNI **·** BNF **·** BNF (data) **·** LIBRIS **·** SUDOC **·** BNE
 |
***Rødhudenes land*** (utgitt 1988) er en norsk roman for barn og ungdom av Torill Thorstad Hauger. Den inngår som andre del i en serie bestående av fire romaner kalt *Den lange reisen* som er utvandringshistorie til Nord-Amerika. De øvrige romanene er *Del 1: Amerika, Amerika* (1987), *Del 3: Lincolns blå soldat* (1990) og *Del 4: Oppbrudd* (1991). Hauger mottok Kultur- og kirkedepartementets spesialpris for *Den lange reisen* i 1991.

Romanserien handler om den norske gutten Endre som vokser opp på en husmannsplass sammen med mor, far, søsken og bestefar på midten av 1800-tallet. Familien lever i trange kår og drømmen om et bedre liv i den «nye» verden Amerika vokser. På denne tiden flytter mange nordmenn ut. Da Endres beste venn drar med sin familie, stjeler Endre storbondens gullklokke for å finasiere sin egen reise. I del I kommer han seg til Christiania (Oslo) og på amerikabåten.

Handlingen i *Rødhudenes land*
------------------------------

Husmannsgutten Endre hadde rømt fra sult og fattigdom for å søke lykken i Amerika. Han hadde store forventninger og mange drømmer, men det meste var annerledes enn han hadde tenkt.

Etter to og en halv måneds lang reise gjennom Atlanteren la skipet til land. Endre tok følge med familien til ei jente som het Ingri og faren hennes, Vadres-Knut, tok imot Endre som en sønn og lot han være med til Norway-lake. Etter en kort periode hos familien Valdres ble Endre kjent med O'Connor som trengte hjelp på gården sin. Som lønn fikk han både penger, mat og et sted å bo, men han kjente seg ensom. Etter et år hos O'Connor hadde Endre opplevd mye, det amerikanske språket, truffet andre folk fra Norge og Sverige og møtt indianere. 

Om vinteren lagde Endre seg ski slik at det ble lettere å handle varer. En gang han var på vei hjem ble han omringet av en flokk med prærieulver, men fikk hjelp av indianerne som jaget ulveflokken vekk. Indianerne tok ham med til leiren sin, men Endre klarte å rømme.

Endre pleide å sende brev til moren og faren hvor han informerte dem, hvordan det gikk med han. Hans planer var fortsatt at han skulle skaffe seg en farm og sende penger til gamlelandet. Men det tok tid.

En dag hos familien Valdres leste Ende i avisen om krigen som begynte «Nordstatene mot Sørstatene». Det var mange norske som melde seg, slik at det ble et eget regiment med bare nordmenn. Også Endre bestemte seg for å verve seg som Lincoln-soldat. Det var hans store sjanse. Han fikk 150 dollars for å verve seg og 13 dollars månedlig, men han måtte tjenestegjøre i tre år. Endre vervet seg, dro til Chicago hvor det ble militærtrening. I Chicago traff han de andre fra regimentet og han fikk seg litt av en overraskelse da han så en kort gutt i uniform, Lill-Ola, hans beste venn fra hjemlandet. Etter noen uker med trening dro Endre og Lill-Ola med regimentet sitt med et damptog, mange mil mot syd.

Portal: Litteratur
Glattestein (av glass), England, rundt 1700 Foto: Eleanor Ghey/Museum of London 
En **glattestein** eller *slikjistein* brukes til å glatte tøy. Den blir brukt til å glatte ut finere tekstiler som hvitsøm og duker etter stryking. Den har særlig blitt brukt til å glatte ut sømmer, og har derfor også blitt kalt *sømglatter*.

Det er gjort gravfunn av steiner brukt til dette formålet. Den eldste en kjenner til er fra ei kvinnegrav fra rundt 400 f.Kr. Etter at kunnskapen om å lage glass kom til Norden på 1600-tallet, ble glattesteinen oftest laget av mørkt glass. Den blir da formet som ei sirkelrund skive med tverrmål på 6 – 9 cm. Noen har et handtak av glass. Andre kan være innfelt i et trestykke. 
Glattesteiner ble produsert ved glassverk i Norge fra midten av 1700- til midten av 1800-tallet. De har også blitt eksportert til Danmark.

Glattesteinen ble brukt uoppvarmet på kledet. Under kledet brukte en gjerne ei glatt plate av for eksempel sletthøvla eik eller bøk. Ofte var disse glatte trestykkene dekt med lær. Det er også gjort gravfunn av slike plater laget av kvalbein. Glattesteinen har blitt brukt parallelt med mangletre, rulle og strykejern.

Slike glattere kunne også bli laget av marmor eller hardt tre. De var gjerne fint utskårne.

Litteratur
----------

* Harald Kolstad (2002): *Gamle redskaper Små antikviteter*. N.W.Damm & SØN AS. ISBN 82-496-0445-8
* Ewa Kewenter (1999): LIN & LINNE Seder och bruk. Stockholm.
* Fylkesarkivet for Sogn og Fjordane[*død lenke*]
* Helgeland Museum[*død lenke*]